+------------------------------------+---------+----------------------+
|                                    |         |                      |
+------------------------------------+---------+----------------------+
| 1.                                 |         |                      |
| 2.                                 |         |                      |
+------------------------------------+---------+----------------------+

2 ปัจจัยความเสี่ยง

ปัจจัยความเสี่ยงในการประกอบธุรกิจของบริษัทที่อาจมีผลกระทบต่อผลตอบแทนจากการลงทุนอย่างมีนัยสำคัญ
และแนวทางในการป้องกันความเสี่ยง สามารถสรุปได้ดังนี้

2.1 ความเสี่ยงของราคาวัตถุดิบ

วัตถุดิบหลักในการผลิตแลคเกอร์เคลือบกระป๋องและยางยาแนวฝากระป๋องของบริษัท ประกอบด้วย
เรซิ่น ยางสังเคราะห์ และเคมีภัณฑ์อื่นๆ รวมคิดเป็นสัดส่วนต้นทุนประมาณร้อยละ 80
ของต้นทุนการผลิตทั้งหมด ในปี 2551 ราคาของเคมีภัณฑ์ที่ผ่านมามีความผันผวนประมาณร้อยละ
10-20 จึงส่งผลให้ต้นทุนการผลิตของบริษัทมีความผันผวนตามไปด้วย โดยปกติธุรกิจ
ราคาของเคมีภัณฑ์จะแปรผันตามกลไกของตลาดด้วยอุปสงค์-อุปทานของสินค้า
โดยส่งผลกระทบต่อผู้ประกอบการทุกรายในอุตสาหกรรมประเภทเดียวกัน
บริษัทได้มีมาตรการติดตามราคาอย่างใกล้ชิด พร้อมทั้งกำหนดนโยบายการบริหารคลังสินค้า
ให้เหมาะสมกับสถานการณ์ในแต่ละช่วง เพื่อให้การบริหารการจัดซื้อเป็นไปอย่างมีประสิทธิภาพ

2.2 ความเสี่ยงจากการพึ่งพาลูกค้ารายใหญ่

ลูกค้าส่วนใหญ่ของบริษัทเป็นผู้ผลิตกระป๋องโลหะรายใหญ่ของประเทศ
โดยบริษัทมีลูกค้ารายใหญ่ที่เกินร้อยละ 10 เพียงรายเดียว คือยอดขายร้อยละ 14
ของยอดขายในประเทศทั้งหมดในปี 2551 ลูกค้าดังกล่าวมีความสัมพันธ์ทางการค้ากับบริษัทมานาน
ซึ่งมีผลต่อบริษัทที่อาจมีความเสี่ยงจากการสูญเสียลูกค้ารายใดรายหนึ่งหรือบริษัทสูญเสียอำนาจต่อรองกับลูกค้ารายใหญ่ดังกล่าว
สำหรับลูกค้าในประเทศรายอื่นๆมีสัดส่วนการขายต่ำกว่าร้อยละ 10
ของยอดขายในประเทศทั้งหมดในปี 2551 ของบริษัท
แต่ด้วยอุตสาหกรรมการผลิตกระป๋องโลหะจะคำนึงถึงปัจจัยด้านคุณภาพสินค้าและบริการเป็นประเด็นหลัก
ร่วมกับราคาสินค้าที่เหมาะสม ซึ่งบริษัทมีนโยบายการขายสินค้าที่เน้นคุณภาพสินค้า
การให้บริการหลังการขายที่ดี การรักษาสายสัมพันธ์ทางธุรกิจ
ควบคู่ไปกับการเสนอราคาที่เหมาะสมและสอดคล้องกับราคาตลาด
ทำให้บริษัทมั่นใจว่าจะสามารถรักษาฐานลูกค้าของบริษัทไว้ได้

2.3 ความเสี่ยงจากการทำสัญญาให้สิทธิการผลิตยางยาแนวฝากระป๋องแก่ HENKEL

บริษัทได้ทำสัญญาให้สิทธิการผลิตและจำหน่ายยางยาแนวฝากระป๋องแก่บริษัท HENKEL เป็นเวลา 10
ปี โดยเริ่มตั้งแต่วันที่ 1 มกราคม 2548 เป็นต้นไป
โดยบริษัทจะได้ค่าธรรมเนียมแรกเริ่มและค่าธรรมเนียมการใช้สิทธิเป็นการตอบแทน
ทำให้บริษัทมีความเสี่ยงในกรณีที่ HENKEL จะเป็นคู่แข่งในตลาดภายหลังสิ้นสุดสัญญา
ในการทำสัญญากับ HENKEL บริษัทได้วิเคราะห์ถึงข้อดีและข้อเสียเชิงธุรกิจอย่างรอบคอบ
ซึ่งประโยชน์หลักจากการทำสัญญาได้แก่
การเปิดช่องทางการตลาดสินค้าของบริษัทในประเทศในแถบทวีปอเมริกาเหนือ อเมริกาใต้ ยุโรป
และทวีปอัฟริกา โดยที่ผ่านมาบริษัทไม่สามารถเจาะตลาดในกลุ่มประเทศดังกล่าวได้
เนื่องจากผู้ประกอบการในประเทศดังกล่าวจะให้ความเชื่อถือกับผู้ผลิตสินค้าในทวีปยุโรปและอเมริกามากกว่าผู้ผลิตในเอเซีย
ดังนั้นการที่บริษัททำสัญญากับ HENKEL
นอกจากทำให้บริษัทมีรายได้จากการเรียกเก็บค่าธรรมเนียมการใช้สิทธิแล้ว ผลิตภัณฑ์ของ UBIS
จะสามารถเป็นที่รู้จักในกลุ่มผู้ประกอบการในต่างประเทศกว้างขวางมากขึ้น
อันจะเป็นประโยชน์อย่างมากต่อการทำการค้าในต่างประเทศของบริษัทในอนาคต

2.4 ความเสี่ยงด้านอัตราแลกเปลี่ยนเงินตรา

บริษัทมีความเสี่ยงจากความผันผวนของอัตราแลกเปลี่ยนเงินตรา
โดยบริษัทมีรายจ่ายในการสั่งซื้อวัตถุดิบจากต่างประเทศ โดยในปี 2551
บริษัทมีรายจ่ายในการสั่งซื้อวัตถุดิบจากต่างประเทศประมาณ 3.1 ล้านเหรียญ
และมีรายได้จากการขายสินค้าเป็นเงินตราต่างประเทศจำนวน 3.6 ล้านเหรียญ
บริษัทได้จัดการบริหารความเสี่ยงเงินตราต่างประเทศแบบผสม โดยบริหารด้วยวิธี Natural
Hedging และการทำสัญญาซื้อขายเงินตราต่างประเทศล่วงหน้า (Forward Contract)
กับสถาบันการเงินในประเทศ ในปี 2551 สถานการณ์ด้านเงินตราของไทยมีการอ่อนค่าลง
บริษัทจึงสามารถควบคุมความเสี่ยงได้ด้วยวิธี Natural Hedging
โดยมูลค่าการส่งออกจะครอบคลุมการนำเข้าทั้งหมด

1.5 ความเสี่ยงด้านสิ่งแวดล้อม

ความเสี่ยงจากการผลิตที่อาจส่งผลต่อสิ่งแวดล้อม
เนื่องด้วยบริษัทประกอบธุรกิจในการผลิตแลคเกอร์เคลือบกระป๋องและยางยาแนวฝากระป๋องซึ่งเป็นเคมีภัณฑ์
ดังนั้น กระบวนการผลิตอาจก่อให้เกิดมลภาวะได้ ทั้งที่เป็นสารระเหยที่ปนเปื้อนในอากาศ
สารเคมีที่ปนเปื้อนในน้ำ รวมถึงมลภาวะทางเสียง บริษัทได้จัดให้มีระบบควบคุมมลภาวะดังกล่าว
โดยให้สอดคล้องกับกฎหมายและข้อกำหนดด้านสิ่งแวดล้อมในปัจจุบัน
โดยมีกำหนดมาตรการการป้องกันและการตรวจสอบสิ่งแวดล้อมเป็นประจำทุกปี
ทั้งจากหน่วยงานของรัฐทั้งจากส่วนกลางและส่วนท้องถิ่น
บริษัทได้กำหนดนโยบายเกี่ยวกับสิ่งแวดล้อมโดยจัดทำเป็นแผนงานประจำปีสำหรับการตรวจวิเคราะห์และการควบคุมสิ่งแวดล้อม
พร้อมทั้งมีแผนงานการตรวจวิเคราะห์โดยหน่วยงานอิสระภายนอก
บริษัทได้ตระหนักถึงความสำคัญของสิ่งแวดล้อมเพราะปัญหาสิ่งแวดล้อมจะส่งผลต่อชุมชน
จึงได้กำหนดเป็นนโยบายและแผนงานที่ชัดเจน